TODAY'S METAL - BULGARIA: The Project Hate MCMXCIX - 2011 - Bleeding the New Apocalypse (Cum Victriciis In Manibus Armis)\nThe Project Hate MCMXCIX - 2011 - Bleeding the New Apocalypse (Cum Victriciis In Manibus Armis)\nPosted by Today's Metal Crew On събота, февруари 05, 2011 2 коментара\nОтнема....: 66 минути\nЗа такива албуми се пише най-трудно. 6 песни със средна дължина 11 минути. Нещо като запазена марка на The Hate Project, които винаги правят песните си с подобни дължини. Така че откъм дължина не можем да се оплачем. Откъм екстремни вокали - също. Откъм електроника - също. Откъм звук - малко. Има обаче един елемент, който според всеобщото мнение в нашия скромен екип разваля тотално удоволствието от албума. Крайно бездарните песнопения на и по принцип бездарната певачка Руби Рок. Да им се чуди човек на Lord K и Йорген какво са нaмерили в нея, та чак са я взели в групата. Тук ми идват мръснишки асоциации за това какво биха могат да правят двама шведи и една португалка заедно, но да не се отплесваме. Факт е, че женските вокали са много добър допълващ елемент в музиката на TPH. Но не и тези на Руби. Вокалите й, освен досадни, протяжни и скучни, изобщо не пасват на музиката на групата. Милата звучи така сякаш някой е изтръгнал гласните струни на Косара Марчинкова и ги е присадил на бременна в 18-тия месец вълчица, която скришно пикае върху пресен сняг зад шипков храст по време на пълнолуние. Още от първата песен, в която чуваме как Руби се опитва да надвика всички останали звуци с мъчителен вой, озвучен (и допълнително омазан в жалък изпотен опит да оправят нещата) с досадно ехо след 2 минути ни идва да изкрещи "МЛЪКНИ БЕ!" и да си изнасилим субуфера в яростен пристъп на странна агресия. Но да спрем дотук с Руби, че сега ушите й сигурно горят (нека й е, задето накара нашите да страдат). Оставяйки момата настрана, албумът е адски здрав! Екстремните вокали и гост-вокалите (сред които отново е неуморния Кристиан Олвестам) са надъхващи, мощни и мамка му, създадени са точно за такава музика! Казахме вече, че не можем да имаме и претенции нито към новия барабанист Тобиас Густафсон, нито към електронните елементи. Намекнах, че китарният саунд можеше да е малко по-добър, но... то винаги всичко може да е по-добро. И така, равносметката е тази - пореден добър албум от The Project Hate, провален тотално от неуместното включване на възможно най-неправилната вокалистка. И ако все пак харесате Руби, значи или сте я видели полугола или имате доста отворени за експерименти уши и душа.\nИзпипани композиции и добри клавишни/електронни/симфо партии.\nДобре изразена мрачна атмосфера.\nМощни екстремни вокали.\nУжасяващи, напълно неподходящи за тази музика вокали от новата вокалистка!\nСлуша се трудно заради дължините на песните, но това е в стила им по принцип.\nКитарните и бас партии можеха да звучат с две идеи по-добре, ама карай.\nScar Symmetry, Ram-Zet, The Monolith Deathcult, Scorngrain и др.\nCategories: apocalypse , bleeding , hate , melodic , metal , project\n2 Response for the "The Project Hate MCMXCIX - 2011 - Bleeding the New Apocalypse (Cum Victriciis In Manibus Armis)"\n5 февруари 2011 г., 21:57 ч.\nne sym saglasen izcqlo ama 6tqh da se prebiq ot smqh dokato 4etoh :DDD\n21 февруари 2011 г., 13:02 ч.\n"...звучи така сякаш някой е изтръгнал гласните струни на Косара Марчинкова и ги е присадил на бременна в 18-тия месец вълчица, която скришно пикае върху пресен сняг зад шипков храст по време на пълнолуние."


Сменят председателя и четирима членове на РИК-Добрич, положителни за Covid – ProNews Dobrich\nСменят председателя и четирима членове на РИК-Добрич, положителни за Covid\nBy admin 10.11.2021 1709 3 comments\nПетима членове на Районната избирателна комисия в Добрич, начело с председателя й Цонка Велкова, са положителни за Covid-19 и ще трябва да бъдат заменени четири дни преди изборния ден.\nПърва положителен резултат е дала Велкова. След тестването на комисията, са установени още четирима положителни.\nТъй като РИК е колективен орган, няма цялата комисия да бъде карантинирана. Партиите дават предложения пред ЦИК за смяна на техните представители.\nЦентралната избирателна комисия вече излезе с решение за три от смените. По предложение на „Изправи се БГ! Ние идваме!“ на мястото та Явор Минев Георгиев е назначена Галина Пеева Пенчева. Представителят на коалиция „Демократична България – Обединение“ Живко Пенев Желязков е заменен от Христо Симеонов Симеонов. БСП заменя Галина Славкова Тодорова с Върбан Димитров Върбанов.\nПредстои да бъдат заменени и двама представители от ПП ГЕРБ.\nЕдиният от които е Цонка Велкова. По информация на Про Нюз Добрич на нейно място е предложен човек, който два пъти е ръководил общинска избирателна комисия. Предстои ЦИК да излезе с решение.\nБЧК обучи служители от Центъра за здравно-социални услуги в Община Добричка\nМинавайки покрай шатрата на площад “Демокрация” до фонтана, където граждани се упражняваха на машините за гласуване, видях два или три пъти тази русокоса жена. Имаше и още “инструктори”, като всичките бяха без маски. Тъй като ежедневно пресичам площада в близост до това място, виждах, че хората се интересуват, но не видях маски и дистанция. Напротив! Всичко изглеждаше все едно че са на пикник. Липсваше само барбекю. Отвратително безхаберие! Тези хора, вероятно общински или държавни служители трябва не само да бъдат заменени, но и дисциплинарно наказани.\nPingback: Осемте отрицателни за Ковид членове на РИК Добрич ще бъдат тествани два пъти до деня на вота – ProNews Dobrich\nPingback: ЦИК назначи Мариян Няголов за председател на РИК-Добрич – ProNews Dobrich


При забрана на разсроченото плащане обхватът на "Гражданска отговорност" може да падне\nЗастрахователен брокер Блог При забрана на разсроченото плащане обхватът на "Гражданска отговорност" може да падне\nЦената на автомобилната застраховка „Гражданска отговорност“ е ниска, ако не вземаме предвид покупателната способност на населението и се абстрахираме от икономическото състояние на страната. Ако обаче се съобразим с тези фактори, цената е що-годе прилична. Всички знаем обаче, че тя плавно се покачва. Това обяви в интервю за Insmarket.bg Орлин Пенев, председател на Управителния съвет на Националното бюро на българските автомобилни застрахователи (НББАЗ).\nПо дистутирания напоследък въпрос за еднократното или разсроченото плащане на застраховката, Пенев предупреди, че ако се забрани разсроченото плащане, обхватът по застраховката може и да падне. В момента той е около 85-86%, при изискване от минимум 90 на сто. Пенев каза, че в страни като Германия обхватът е 99% и застрахователите са притеснени от това, че 1% от автомобилите нямат застраховка.\nКато основен проблем пред българския застрахователен пазар Пенев посочи факта, че моторното застраховане държи 73% от бизнеса. Опасност за пазара би създало и драстичното намаляване цената на застраховката. „Аз мисля обаче, че изискванията за поддържане на адекватни резерви спират такива желания“, посочи още Пенев.